b'\n_START_ARTICLE_\nMav\xc5\xbeelj\n_START_PARAGRAPH_\nM\xc3\xa1v\xc5\xbeelj je koro\xc5\xa1ka narodna jed, a jed poznajo tudi na Gorenjskem._NEWLINE_Po izvirni metodi se je mav\xc5\xbeeljne delalo iz juhe, v kateri se je kuhala svinjska glava in iz ostankov mesa in mo\xc5\xbeganov iz te iste glave._NEWLINE_Dana\xc5\xa1nje variante se glede na to kak\xc5\xa1no je meso, lo\xc4\x8dijo na svinjske, goveje, koko\xc5\xa1je, puranove,... mav\xc5\xbeeljne; v novej\xc5\xa1i vegetarijanski izvedbi pa tudi sojine, ki jih spe\xc4\x8demo na rastlinski masti._NEWLINE_Kruh lahko delno nadomestimo tudi z ri\xc5\xbeem. Za bolj gosposke variante pred pe\xc4\x8denjem hleb\xc4\x8dke zavijemo v svinjsko p\xc3\xa9\xc4\x8dico, dodamo lahko pa tudi jajca.'